གླིང་གེ་སར་གྱི་སྒྲུང་དེབ་ཆེ་ཤོས་གྲས་དབུས་གླིང་གཡུལ་འགྱེད།དམ་གླིང་གེ་སར་སྐྱེས་བུའི་རྣམ་ཐར་སྐྱེ་བོའི་སྙིང་གི་དགའ་ཚལ་པདྨོ་དགའ་བའི་འཛུམ་ཟེར་དབུས་འཆི་བདག་ཆམ་ལ་ཕབ་ཅིང་།ཆོས་ཀྱི་རྫོང་ཆེན་འབེབས་པའི་ལོ་རྒྱུས་ཐོས་གྲོལ་ཆེན་མོ་ཞེས་བྱ་བ་བཞུགས་སོ།།ཞེས་པའི་སྒྲུང་དེ་ཕབ་མཁན་ནི་དམ་པའི་སྐྱེས་ཆེན་ཀར་ལུ་རིན་པོ་ཆེ་ཞུ་བ་ཡིན་འདུག་ལ།ཁོང་ནི་མདོ་ཁམས་ཏྲེ་ཤོད་དུ་བོད་རབ་བྱུང་བཅོ་ལྔ་བའི་ཤིང་འབྲུག་༡༩༠༤༡༩༨༩ལོར་ཡབ་སྔགས་འཆང་ལེགས་བཤད་སྒྲ་དབྱངས་ཞུ་བ་དང་།ཡུམ་སྒྲོལ་དཀར་གཉིས་ཀྱི་སྲས་སུ་སྐུ་འཁྲུངས་ཤིང་།སྐུ་ན་ཆུང་བའི་དུས་ནས་བཀའ་རྒྱུད་ཀྱི་གདན་ས་དཔལ་སྤུངས་དགོན་དུ་དམ་པའི་སྐྱེས་ཆེན་སི་ཏུ་པདྨ་དབང་མཆོག་རྒྱལ་པོའི་མདུན་རབ་ཏུ་བྱུང་ཞིང་།མཚན་ལ་ཀརྨ་རང་བྱུང་ཀུན་ཁྱབ་ཏུ་གསོལ་བ་ཡིན་འདུག།དེ་མིན་མཚན་ལྡན་དགེ་བའི་བཤེས་གཉེན་མང་པོ་བསྟེན་ཏེ་མདོ་སྔགས་ཀྱི་གཞུང་ལ་ཐོས་བསམ་མཛད་པ་དང་།རྒྱལ་ཕྱི་ནང་ཀུན་ཏུ་བཤད་སྒྲུབ་ཀྱི་སྡེ་མང་པོ་བཙུགས་ཏེ་རིས་མེད་རྒྱལ་བསྟན་ལ་ཕྱག་རྗེས་ཇི་ལྟར་བཞག་པའི་སྐོར་ནི་རྣམ་ཐར་ངོ་སྤྲོད་རྒྱས་པ་རུ་གསལ་ཁ་ཆེ་བས་འཐུས།